சோபிதா துலிபாலா

சோபிதா துலிபாலா (Sobhita Dhulipala; பிறப்பு 31 மே 1992) ஒரு இந்திய நடிகையும், வடிவழகியும் ஆவார். இவர் முதன்மையாக இந்தி, மலையாளம் மற்றும் தெலுங்குத் திரைப்படங்களில் பணியாற்றுகிறார். இவர் ஃபெமினா மிஸ் இந்தியா 2013 போட்டியில் "ஃபெமினா மிஸ் இந்தியா எர்த் 2013" பட்டத்தை வென்றார். மேலும், மிஸ் எர்த் 2013-இல் இந்தியாவைப் பிரதிநிதித்துவப்படுத்தினார். 

அனுராக் காஷ்யப்பின் ராமன் ராகவ் 2.0 (2016) என்ற அதிரடித் திரைப்படத்தில் துலிபாலா அறிமுகமானார். மேலும் இவர் தெலுங்கு உளவுத் திரைப்படமான குட்டாச்சாரி (2018) மற்றும் அமேசான் பிரைம் வீடியோவின் நாடகத் தொடரான மேட் இன் ஹெவன் (2019) ஆகியவற்றிலும் நடித்தார்.

ஆரம்ப வாழ்க்கையும் கல்வியும் 

சோபிதா துலிபாலா 31 மே 1992 அன்று ஆந்திரப் பிரதேசத்தின் தெனாலி நகரத்தில் ஒரு தெலுங்கு பிராமணக் குடும்பத்தில் பிறந்தார். பின்னர் விசாகப்பட்டினத்தில் வளர்ந்தார். இவர் திரைப்படத் தொழிலைத் தொடர மும்பைக்குச் சென்றார். மேலும் மும்பை பல்கலைக்கழகத்தில் உள்ள எச்.ஆர். வணிகம் மற்றும் பொருளாதாரக் கல்லூரியில் தனது படிப்பைத் தொடர்ந்தார். இவர் பரதநாட்டியம் மற்றும் குச்சிப்புடியில் பயிற்சி பெற்ற பாரம்பரிய நடனக் கலைஞரும் ஆவார்.

குறிப்புகள்

வெளி இணைப்புகள் 

 
 

1992 பிறப்புகள்
வாழும் நபர்கள்
இந்தியத் திரைப்பட நடிகைகள்
தெலுங்கு நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
இந்தி திரைப்பட நடிகைகள்